jeg meddele, at jeg har fundet den paa to Steder ved Norges Ky- 

 ster, hvor jeg tilfældigvis har haft Lejlighed til at foretage Ind- 

 samlinger af Havalger, nemlig ved Arendal paa den sydlige Del 

 af Østkysten, hvor jeg i Juli 1907, paa et Togt med Havunder- 

 søgelsesdamperen »Thor«, ved Skrab ning fandt den i Mængde 

 imellem Skærene, paa forskellige Alger og Ascidier, — - og ved 

 Anuglen ved Bergen, hvor den fandtes tæt nedenfor Lavvands- 

 mærket i 1916 paa den efter det skandinaviske Naturforskermøde 

 i Kristiania arrangerede Fællesekskursion. De norske Eksempla- 

 rer var sterile saa vel som de danske. 



Da denne Art har en vis habituel Lighed med Spermotham- 

 nion repens og har været Genstand for Forveksling med den, kan 

 det ikke med Sikkerhed konstateres, hvor den er hjemmehørende. 

 Det vides saaledes ikke, om den har levet fra gammel Tid ved 

 Englands Kyster eller om den ogsaa dér er blevet indført andet- 

 steds fra. Det sidste forekommer mig sandsynligst; men det vil 

 kun kunne afgøres ved Undersøgelse af de ældre Samlinger fra de 

 engelske Kyster. Men hvis den ogsaa skulde være indført til Eng- 

 land i nyere Tid, bliver det en Gaade, hvorfra den da skulde 

 være kommet. Udenfor Nord-Europa synes den kun at være kendt 

 fra en enkelt Lokalitet i Middelhavet, nemlig den lille 0 Galita 

 Nord for Sicilien, hvor den blev fundet paa den danske Oceano- 

 grafiske Ekspedition i 1909 1 ). Det bør være en Opgave for Alge- 

 forskerne i de forskellige Lande at eftersøge denne mærkelige Alge 

 for at konstatere, hvor dens oprindelige Udbredelsesomraade findes. 



3. C odium tomentosum (Huds.) Stackh. Paa en Ekskursion 

 til Hirsholmen med Universitetets biologiske Kursus, som hold- 

 tes i Frederikshavn i Juni 1919, for Botanikens Vedkommende 

 under Ledelse af Cand. mag. J. Boye Petersen, fandtes paa An- 

 løbsbroen i Havnen en grøn Alge, som efter Hjemkomsten viste 

 sig at være Codium tomentosum. Ved samme Lejlighed blev et 

 Eksemplar af denne Alge meddelt en af Deltagerne, Stud. mag. 

 K. Gram, af en Fisker, som udtrykkelig bemærkede, at det havde 

 siddet paa en Sten, og at Fiskeren ikke havde bemærket denne 

 Alge før. Endvidere fandt Ekskursionens Deltagere den i rigelig 

 Mængde løs paa Vestsiden af Holmen, saavel Nord som Syd for 

 Havnen. 



] ) Se Henn. Petersen, Algæ (excl. Calcareous Algæ). Report on the 

 Dan. Oceanogr. Expedit. 1908 — 10 to the Mediterran. II. K. 3. Copenhagen 

 1918, p. 13. 



Botanisk Tidsskrift. 37. Bind. 9 



